РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/264-16

14. новембар 2016. године

Б е о г р а д

З А П И С Н И К

ДЕВЕТЕ СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 14. НОВЕМБРА 2016. ГОДИНЕ

 Седница је почела у 10,02 часова.

 Седницом је председавао Ђорђе Комленски, председник Одбора.

 Седници су присуствовали чланови Одбора: Весна Николић-Вукајловић, Војислав Вујић, заменик члана Петра Петровића, Крсто Јањушевић, Јелена Жарић-Ковачевић, Зоран Красић, Весна Марковић, Љупка Михајловска, заменик члана Саше Радуловића, Балинт Пастор, Мирољуб Станковић, Бојан Торбица, Србислав Филиповић, Драган Шормаз, заменик члана Александре Мајкић и Дејан Шулкић.

 Седници нису присуствовали чланови Одбора: Бајро Гегић, Звонимир Стевић и Гордана Чомић, као ни њихови заменици.

 Седници су присуствовали: Зоран М. Балиновац, помоћник министра правде, Радомир Илић, државни секретар у Министарству правде, Наталија Павловић Шиниковић, помоћник министра државне управе и локалне самоуправе, Иван Бошњак, државни секретар у Министарству државне управе и локалне самоуправе.

 На предлог председника Одбора, већином гласова (са 11 гласова за, један није гласао) је усвојен следећи дневни ред

Д н е в н и р е д:

 - Усвајање Записника са 7. и 8. седнице Одбора;

 1. Разматрање Предлога закона о спречавању насиља у породици, који је поднела Влада;

 2. Разматрање Предлога закона о изменама и допунама Кривичног законика, који је поднела Влада;

 3. Разматрање Предлога закона о организацији и надлежности државних органа у сузбијању организованог криминала, тероризма и корупције, који је поднела Влада;

 4. Разматрање Предлога закона о изменама и допунама Закона о одузимању имовине проистекле из кривичног дела, који је поднела Влада.

 Пре преласка на одлучивање о тачкама дневног реда, Одбор је већином гласова усвојио записнике са 7. и 8. седнице Одбора (са десет гласова за, једним уздржаним и један није гласао).

 Прва тачка дневног реда. Разматрање Предлога закона о спречавању насиља у породици, који је поднела Влада.

Одбор је размотрио Предлог закона о спречавању насиља у породици, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (са 12 гласова за и једним уздржаним).

За известиоца Одбора на седници Народне скупштине одређен је председник Одбора.

 Друга тачка дневног реда. Разматрање Предлога закона о изменама и допунама Кривичног законика, који је поднела Влада.

Одбор је размотрио Предлог закона о изменама и допунама Кривичног законика, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (са 11 гласова за, једним уздржаним и један није гласао).

За известиоца Одбора на седници Народне скупштине одређен је председник Одбора.

 Трећа тачка дневног реда. Разматрање Предлога закона о организацији и надлежности државних органа у сузбијању организованог криминала, тероризма и корупције, који је поднела Влада.

Одбор је размотрио Предлог закона о организацији и надлежности државних органа у сузбијању организованог криминала, тероризма и корупције, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (са десет гласова за, двоје уздржаних и један није гласао).

 За известиоца Одбора на седници Народне скупштине одређен је председник Одбора.

 Четврта тачка дневног реда. Разматрање Предлога закона о изменама и допунама Закона о одузимању имовине проистекле из кривичног дела, који је поднела Влада.

Одбор је размотрио Предлог закона о изменама и допунама Закона о одузимању имовине проистекле из кривичног дела, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова (са десет гласова за, двоје уздржаних и један није гласао).

За известиоца Одбора на седници Народне скупштине одређен је председник Одбора.

Седница је завршена у 10,08 часова.

 Саставни део овог записника чине стенографске белешке.

 СЕКРЕТАР ПРЕДСЕДНИК

др Радоје Церовић Ђорђе Комленски